Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: 4. A Kormány a Magyar Köztársaság 2000. évi költségvetéséről szóló 1999. évi CXXV. törvény 42. §-ának
Paragraph Index: 1388

d) A munkaadói oldal a kormányzati oldal által javasolt és a munkavállalói oldal által támogatott minimálbér-emelést nem tudta elfogadni, mert az ehhez szükséges kormányzati segítséget a vállalkozói szféra nem kapta meg. Álláspontjuk szerint a vállalkozások jelentős részét sújtó, ellentételezés nélküli tehernövekedés súlyos foglalkoztatási kihatásokkal, inflációt gerjesztő és a gazdasági stabilitást veszélyeztető hatásokkal fog együtt járni. A kormányzati oldal a munkaadói oldal érvelését nem fogadta el. Véleménye szerint a magyar gazdaság állapota, a vállalkozások jelenlegi és várható költségvetési támogatásai lehetővé teszik a 40 000 Ft-os országos minimálbér bevezetését. A vita során az álláspontok nem közeledtek egymáshoz. A Kormány által javasolt mértékkel a munkavállalói oldal — javaslatainak fenntartása mellett — egyetértett, a munkaadói oldal azonban a javaslatot elutasította.

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes